Grindsted: Billund-Vejenkredsens to nuværende folketingsmedlemmer Anni Matthiesen (V) og Troels Ravn (S), der begge genopstiller til Folketinget ved valget 5. juni, mødes onsdag den 22. maj klokken 10 i en duel arrangeret af JydskeVestkysten.

Her debatterer kandidaterne både nationale, regionale og lokale emner med relevans for borgere i Billund Kommune.

Duellen streames direkte her på jv.dk fra klokken 10.00. Kan man ikke se duellen direkte, kan man efterfølgende læse om den både på jv.dk og i printavisen.